Fl-aħħar ċena, madwarna, xrobt dmugħek u kilt għadmek, qalb is-sodod jongħosu bżajt il-mewt, ma ttantak ħadd biex tbiddel profezitek iżda bisuk fuq ħaddejk, imbagħad ittradewk; l-ogħla professuri kkundannawk u tawk is-sentenza ta' kalvarju li tulu jien ġejt nimsaħlek wiċċek b'maktur li reħa wiċċ barrani; sammrulek l-injezzjonijiet f'idejk u riġlejk u tawk id-daqqiet fi snienek u xagħrek sallbuk f'kamra mimlija sodod, inti fin-nofs, Inti xtaqt tgħid: 'Mulej, lanqas ċans naħfirlek, għax ma kontx naf x'qiegħda nagħmell' Jien għidtlek: 'Jekk inti salvajtni, salva lilek innifseki' U għajnejk xtaqu qalulna: 'Tassew ingħidlkom, illum tkunu fl-infern mingħajri' Mad-dalma għajjatt: 'Ġismi, ġismi, għaliex tlaqtni2'; u meta għidt li kellek l-għatx sqewk sponża oħra kimo u raġġi u ma tawkx ċans tgħid tmiemek Leħen il-Malti u ħadt l-aħħar nifs waqt li ma nqasmet l-ebda purtiera l-ebda terremot ma seħħ l-ebda qabar ma żammek u ma rġajtx lura għax int alla u mhux ommi u jien ibnek tas-seba' duluri. għadd 35 LXXXV.— 73